ACUDAM es manifestarà a Barcelona per evitar la pèrdua de llocs de treball al seu CET – Mollerussa Televisió\nACUDAM es manifestarà a Barcelona per evitar la pèrdua de llocs de treball al seu CET\nEls 64 treballadors del CET (Centre Especial de Treball) de l’ACUDAM podrien perdre el seu lloc de treball, si les administracions no presten les ajudes econòmiques necessàries per evitar el col·lapse econòmic dels CET’s pertanyents a les entitats que treballen amb discapacitats. Aquesta situació límit ve donada per la recent pujada de l’SMI (Salari Mínim Interprofessional), i les retallades i la congelació de les ajudes en els darrers 10 anys al sector.\nPer aquest motiu, representants de l’ACUDAM participaran en una gran mobilització de totes les entitats afectades el pròxim dia 28 de febrer a Barcelona, on una de les principals demandes serà que l’Administració financi el 75% de l’SMI actual.\nUn dels treballadors del CET de l’ACUDAM és en Gerard Andorrà, qui porta treballant-hi 21 anys. Andorrà demana la implicació de les institucions en un afer que no solament afecta els empleats sinó també a les seves famílies.\nAquesta situació també afecta els onze CET’s de la província de Lleida que aglutinen un total de 650 treballadors, on el 10% pertanyen a l’ACUDAM. Així mateix, 144 treballadors es beneficien de l’entitat del Pla d’Urgell, que també engloba 118 professionals que donen suport i fomenten la inserció laboral. Per aquest motiu, aquestes denuncien que la pèrdua dels llocs de treball també atemptaria contra la dignitat dels empleats i als seu dret laboral.\nCal afegir que a Catalunya són més de 9.000 les persones que treballen en Centres Especials de Treball.


Malalties de transmissió sexual | Idermic\nLes infeccions de transmissió sexual (ITS), també conegudes com a malalties de transmissió sexual (MTS) i abans com a malalties venèries, són un conjunt d’afeccions que es transmeten de persona a persona per mitjà del contacte sexual que es produeix, gairebé exclusivament, durant les relacions sexuals. La major part de les malalties de transmissió sexual són causades per dos tipus de gèrmens: bacteris i virus, però algunes també són causades per fongs.\nUn cop detectada una malaltia de transmissió sexual cal descartar que no n’hi hagi més, ja que sovint s’associen diverses alhora. Es realitzarà el tractament en funció del tipus d’infecció.\nCom que els principals factors de risc en l’adquisició de MTS són l’inici precoç de les relacions sexuals, tenir diverses parelles sexuals i no utilitzar mètodes anticonceptius, la seva prevenció ha d’anar encaminada a canviar aquestes actituds, resultant fonamental la utilització de mètodes anticonceptius de barrera com el preservatiu.


“Joaquín Torres-García i Barcelona” a Palau Antiguitats | Bonart\n“Joaquín Torres-García i Barcelona” a Palau Antiguitats\nA través d’una selecció de 40 obres, Palau Antiguitats de Barcelona ofereix un recorregut per l’obra catalana de l’artista Joaquín Torres-García (Montevideo, 1874-1949) fins al 17 de gener del 2014.\nTorres García, un artista constructivista de reconeixement internacional, va viure els anys de la seva formació a la ciutat de Barcelona.\nAixí, l’exposició Joaquín Torres-García i Barcelona. Dibuixos 1891-1919 mostra dibuixos i aquarel·les que van des dels primers anys de formació, els anys de contacte i feina a Barcelona, fins a la seva partida rumb a Nova York, l’any 1920.\nLes obres de Torres García són una bona mostra de com va entendre la pintura.Definia la seva pintura com una superfície organitzada en secció àuria, en la qual totes les parts es relacionen entre si i amb el tot. Un tret palès a les seves composicions.\nAquesta exposició inclou obres inèdites del pintor i teòric, corresponents principalment a la seva joventut i al seu període de formació a la Llotja, on també va coincidir amb Mir, Sunyer, Canals i Nonell).\nEl recorregut expositiu se centra de manera més destacada en la seducció de Torres-García envers el noucentisme, i va més enllà del punt de vista estètic i decorativista. En aquesta línia, s’exposen alguns dibuixos preparatoris del famós Saló de Sant Jordi de la Generalitat, i també detallats i completíssims esbossos d’alguns cicles murals que va realitzar (molts dels quals han desaparegut).\nS’hi exhibeixen també algunes de les creacions realitzades dins el Cercle Artístic de Sant Lluc o altres treballs que posen de manifest la seva relació amb la literatura de l’època amb la il·lustració de l’obra del contemporani i amic seu Salvat-Papasseit.\nEtiquetes: Joaquín Torres-García · Palau Antiguitats


Upstalsboom Hotelresidenz & SPA Kühlungsborn Ostseebad Kuhlungsborn Alemanya - Ofertes d'hotels amb els MILLORS DESCOMPTES EN LÍNIA\nHabitació Confort Individual - Plànols de Planta\nOstseeallee 21, Kuhlungsborn Town Center, Ostseebad Kuhlungsborn, Alemanya, 18225 - Excel·lent ubicació - Veure al mapa\nHabitació Doble Deluxe Banda del Mar (Deluxe Double Room Sea Side)\nMés informació sobre Upstalsboom Hotelresidenz & SPA Kühlungsborn\nAquest complex està situat a la localitat de Kühlungsborn, al mar Bàltic, a només 20 m de la platja de sorra. L'establiment és de categoria 4 estrelles superior i ofereix un spa amb piscina, internet Wi-Fi gratuïta, 2 restaurants i 1 cafeteria. Les habitacions de l'Upstalsboom Hotelresidenz & SPA Kühlungsborn estan decorades en estil mariner i disposen de TV de pantalla plana. Algunes també inclouen un balcó amb vista sobre el mar. El restaurant Fulgen serveix cada matí fins a les 13:00 un esmorzar abundant. El restaurant Brunshaupten té una vista magnífica sobre el mar i elabora plats de la cuina regional i internacional. La cafeteria Arendsee presenta una decoració d'estil vienès i ofereix pastissos acabats de fer. El Baltic SPA de l'Upstalsboom és gran i ofereix una piscina coberta, diverses saunes, tractaments de bellesa i massatges. El club de golf Wittenbeck Golf Resort és a 3 km de l'Upstalsboom Hotelresidenz.\nComentaris de Booking.com (1314)Comentaris d'Agoda (2)


El govern espanyol ultima un pla perquè els funcionaris de baixa no cobrin tot el sou\nRedacció 30/04/2012 - 23.27 Actualitzat 01/05/2012 - 09.25\nEl principal objectiu del pla és estalviar. El govern preveu que tingui "un impacte pressupostari molt positiu, encara que "a priori" és difícil de quantificar-ho exactament". Una de les despeses que es reduirà serà la de MUFACE. Aquest organisme, lligat a Hisenda, gestiona la protecció social dels funcionaris. L'executiu vol reformar els requisits per cobrar el subsidi per malaltia que paga aquesta entitat a partir del quart mes de baixa.\nA més, el pla "augmentarà la productivitat dels funcionaris i disminuirà les necessitats de contractació d'interins".\nEl text afegeix que s'escurçaran els terminis d'expedició i lliurament dels comunicats de baixa als departaments de personal. També s'eliminaran les llicències per malaltia per als funcionaris que hagin rebut l'alta o que no hagin acudit al reconeixement mèdic sense una causa justificada.\nRajoy retallarà el sou als funcionaris de baixa


Golden Star Aegina Grècia - Ofertes d'hotels amb els MILLORS DESCOMPTES EN LÍNIA\nAgia Marina, Agia Marina, Aegina, Grècia, 18010 - Veure al mapa\n"The staff! They were super-nice and caring. An illustration:..."\nSi el que està buscant és per un hotel ben situat a Aegina, no busqui més enllà de Golden Star. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Golden Star, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com habitació familiar.\nL'ambient de Golden Star es reflexa en cada habitació. aire condicionat, balcó/terrassa, llits extrallargs (> 2 metres), habitacions interconnectades disponibles, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Golden Star és una selecció idònia per a la vostra estada a Aegina.\nTots els tipus de viatgers (35) Parelles (8) Viatgers en solitari (1) Famílies amb infants petits (13) Famílies amb infants grans (3) Grups (11)


Divendres, 1 d'octubre, 20:30 h\nEl Col·lectiu Verba recita a l’Olga Xirinacs\nEl Col·lectiu Verba recita a l’Olga Xirinacs, poetessa i escriptora tarragonina, tot commemorant la seva prolífica obra de vuitanta-cinc llibres en el seu vuitanta-cinquè aniversari.\nLloc: Jardinet del Museu de l'Hospitalet - Casa Espanya.\nmés informació [+](Llegir més de El Col·lectiu Verba recita a l’Olga Xirinacs)\nDiumenge, 3 d'octubre, 11 h\nFrida Kalho i el seu món\nÉs una de les dones artista més conegudes arreu del món i fins i tot és un referent pel moviment feminista. El cert és que fou una persona amb una vida complicada per motius de salut. Malgrat tot, les ganes de tirar endavant i la pintura, la van salvar d'un pronòstic terrible, i és que en el seu cas, la pintura fou més que una teràpia, fou una manera de viure i de romandre present més enllà dels seus dies.\nmés informació [+](Llegir més de Frida Kalho i el seu món)\ndel dijous 7 d'octubre de 2021 al dimecres 30 de març de 2022\nUs convidem a fer un viatge fascinant a través del temps que ens durà milions d'anys enrere. Visitarem l'Hospitalet quan estava submergit sota un mar càlid durant el Pliocè, i també quan els Mamuts pasturaven a les faldes de Sant Pere Màrtir, durant el Plistocè. Gaudireu observant la rica i abundant fauna i flora que va existir al nostre territori i de la qual en tenim testimoni gràcies a les restes fòssils.\nmés informació [+](Llegir més de FòssiL'Hs. L'Hospitalet fa milions d'anys)\nDissabte, 9 d'octubre, 11 h.\nRuta a peu per L'Hospitalet seguint l'itinerari de la primera línia d'autobús de l'any 1921\nActivitat Jornada Europea del Patrimoni\nRuta pel patrimoni de l’Hospitalet dels voltants de 1921, seguint l’itinerari del primer autobús que va unir la nostra ciutat amb la de Barcelona, just ara fa 100 anys. La ruta s’acostarà al patrimoni de les petites obres, allunyades dels grans promotors públics i privats, i ens mostrarà que l'art també arriba als edificis i espais públics destinats a la classe treballadora.\nPlaces limitades. Inscripció prèvia aquí\nJornada Europea Patrimoni 2021 - L'Hospitalet\nmés informació [+](Llegir més de Ruta a peu per L'Hospitalet seguint l'itinerari de la primera línia d'autobús de l'any 1921)\nmés informació [+](Llegir més de Com vivien i a què jugaven els nens i les nenes del 1714)\nDiumenge, 24 d'octubre, 11 h.\nL'art de fer net amb l'estrès. Taller familiar\nAquesta proposta de taller va dirigida a ajudar a tenir una experiència de canvi de percepció dels records traumàtics mitjançant exercicis amb el cos i una meditació guiada que permetrà canviar la percepció dels fets viscuts i aportarà una millor adaptació davant de situacions que pugin activar l'estrès del passat.\nmés informació [+](Llegir més de L'art de fer net amb l'estrès. Taller familiar)\nmés informació [+](Llegir més de Pinta un retaule amb pigments naturals)\nBeques L'Hospitalet 2021. 36ª Edició.\nBases per a la convocatòria de dues beques de recerca per a llicenciats universitaris "Beques L'Hospitalet 2021".\nBeques de formació en la recerca per a persones amb llicenciatura o grau universitari, amb la finalitat de promoure l’estudi de la ciutat en el camp de les ciències socials.\nEl termini de presentació de sol·licituds serà de trenta dies hàbils a comptar des de l'endemà de la publicació d'un extracte d'aquesta convocatòria al Butlletí Oficial de la Província de Barcelona, previst pel próxim mes de setembre.\nBases convocatòria beques de recerca L'Hospitalet 2021\nmés informació [+](Llegir més de Beques L'Hospitalet 2021. 36ª Edició.)\nRecuperART-19 s'adreça al col·lectiu de professionals sanitaris i resta de treballadors de la salut, que s'ha vist profundament afectat després d'haver estat treballant durant mesos per combatre la crisi sanitària causada per la pandèmia de la COVID-19, i es basa en l'ús dels museus i centres d'art per a millorar el seu estat emocional. Se centra en la prevenció i gestió de possibles quadres d'ansietat, depressió o, fins i tot, lleus manifestacions d'estrès posttraumàtic associades a l'activitat professional durant la crisi del coronavirus.\nEl programa RecuperART-19 és una iniciativa de l'Institut Català de la Salut (ICS) amb el suport del Departament de Cultura.\nmés informació [+](Llegir més de RecuperART-19)\nEl Museu, les Biblioteques i el Centre Cultral la Bòbila van activar activitats per, des dels seus àmbits, estar a prop de la ciutadania. Ara han estat reconegudes pel Banc de Bones Pràctiques dels governs locals que recull les iniciatives locals durant la pandèmia.\nmés informació [+](Llegir més de El Banc de Bones Pràctiques reconeix les propostes del Museu, Biblioteques i Centre Cultural la Bòbila en una edició especial Covid-19)\nRestituïda a Collblanc la placa que recorda els bombardejos del 25 de juliol de 1937\nL'Ajuntament de L’Hospitalet ha restituït la placa que recordava les víctimes dels bombardejos feixistes del 25 de juliol de 1937. La placa s’ha tornat a posar a Collblanc, davant de la Casa dels Cargols, d’on va ser arrencada el 2019. Aquest és l’homenatge de la ciutat a les persones que van morir durant els bombardejos feixistes que va patir L’Hospitalet durant la Guerra Civil i que van afectar particularment els barris de Collblanc i la Torrassa.\nmés informació [+](Llegir més de Restituïda a Collblanc la placa que recorda els bombardejos del 25 de juliol de 1937)\nEl Museu de l'Hospitalet ha proporcionat tres peces de les seves exposicions per fer models 3D. L'estudiant del Màster de la Gestió del Patrimoni i Museologia de la UB Blanca Pasqual ha fet els models in situ a través de la tècnica de fotogrametria. Aquest serà la part pràctica del seu treball final dedicat a la digitalització 3 D del patrimoni com una eina per millorar el vincle entre la població i el seu patrimoni\nmés informació [+](Llegir més de Tres peces del museu estaran en 3D)\nEl Museu en imatges. Un passeig per les seves instal·lacions\nAquest vídeo, editat l’any 2016, ens convida a conèixer el Museu de l’Hospitalet, els seus edificis patrimonials i el carrer del Xipreret, al nucli antic de la ciutat. Actualment la implementació del Pla Director del Museu de l’Hospitalet contempla el trasllat de la mostra permanent de “L’Hospitalet i la memòria democràtica. L’Hospitalet del XX” a les dependències de Casa Espanya i la concentració dels serveis administratius en Can Riera.\nAmb una picada d’ull la Medusa us convida a visitar el Museu i participar a les activitats que s’hi organitzen. Fem #PatrimoniLH, fem #HistoriaLH, fem #MemoriaLH. Fem #CulturaLH.\nmés informació [+](Llegir més de El Museu en imatges. Un passeig per les seves instal·lacions)


Pròleg del llibre 70 vegades 7, històries de Càritas - Arquebisbat de Barcelona\nTens a les mans un llibre “especial”. No sé com denominar-lo. En les seves pàgines hi trobaràs una història d’amor ben real entre les persones. Aquestes poques pàgines parlen de 70 anys de Càritas. Han estat molts dies de la setmana que s’han anat repetint durant tots aquests anys, però cada dia, cada any, han estat diferents.\nAquestes pàgines et parlen de la iniciativa i creativitat d’unes persones mogudes per la seva fe cristiana, homes i dones de l’Església que existeix des de fa vint segles, però que és molt jove, ja que va suscitant serveis i institucions per a respondre als reptes i a les necessitats de les persones d’avui, de demà i de sempre.\nVa començar el Beat Pere Tarrès ara fa 70 anys. Era la petita llavor de l’arbre actual de Càritas Diocesana de Barcelona. Homes i dones moguts pel seu esperit cristià i el seu compromís social, voluntaris i professionals, estan realitzant una tasca molt necessària i que és possible amb l’ajut de la solidaritat de moltíssimes persones i institucions.\nLes greus conseqüències de la crisi econòmica que estem vivint s’han pogut afrontar també i d’una manera significativa gràcies al treball competent, eficient, desinteressat i transparent de tots i de totes els que fan Càritas a nivell parroquial i diocesà. Sensibilització, denúncia i programació són activitats que desenvolupa aquesta realitat d’Església al servei de les persones, famílies i institucions socials necessitades.\nLlegint aquestes pàgines segurament que tu també hi surts. Potser no hi trobaràs el teu nom, però t’hi veuràs present amb la teva col·laboració i solidaritat en el treball que va realitzant Càritas.\nAquests 70 anys de Càritas, han estat 70 anys de la vida de l’Església diocesana de Barcelona, dels seus bisbes diocesans, de les seves parròquies i dels seus rectors, dels cristians i cristianes. Càritas és l’Església que estima i ajuda les persones en les seves necessitats materials. Parlar de Càritas és parlar de l’Església.\nProu desitjaríem que ja no fos més necessari continuar escrivint més i més pàgines els anys que aniran venint. Això significaria que les persones i les famílies i les institucions socials tinguessin tot el que necessiten per viure dignament. Això significaria que els drets socials en les nostres societats no fossin paraules, sinó una realitat reconeguda, protegida i assegurada per tothom.\nPotser això es podria aconseguir si els responsables del món polític i econòmic – i tots d’alguna manera – fessin més cas de les paraules del Papa Francesc: “La necessitat de resoldre les causes estructurals de la pobresa no pot esperar”, i també: “Mentre no es resolguin radicalment els problemes dels pobres, renunciant a l’autonomia absoluta dels mercats i de l’especulació financera i atacant les causes estructurals de la desigualtat, no es resoldran els problemes del món i en definitiva cap problema. La desigualtat és l’arrel dels mals socials” (La joia de l’Evangeli, de 24 de novembre de 2013, n. 202).\nTreballem aquest camp assenyalat pel Papa Francesc. Tanmateix sempre hi hauran persones ferides a la vora del camí de tantes Jerusalem i Jericó del món i sempre serà necessària la solidaritat de tots per anar escrivint més pàgines d’amor com les d’aquests 70 anys de Càritas Diocesana de Barcelona i de la història de l’Església des de que Jesús ens va dir: “Estimeu-vos els uns als altres, tal com jo us he estimat”.\nPresident de Càritas Diocesana


Uns saborosos platets cuinats a la Fundació Can Pedró —entitat dedicada a atendre persones i col·lectius en risc d’exclusió social— van obrir ahir l’olla de les I Jornades Gastronòmiques Sants Fa Xup Xup que se celebraran, fins el 18 de novembre, a 22 establiments dels barris barcelonins de Sants i Hostafrancs.\nDurant més d’un mes, cadascun d’aquests locals disposarà d’un menú gastronòmic elaborat sobre la base de productes de temporada i de proximitat que oferiran a un preu tancat —cadascú el que ha considerat oportú en base a la seva oferta— amb maridatge de vins de Gleva Estates inclòs.\nLes propostes són diverses, n’hi ha de tradicionals i d’avantguardistes, d’autor, de fusió, marineres i fins i tot d’exòtiques, però totes comparteixen objectius: dinamitzar comercial i socialment les dues zones veïnes per tal de fer-les més visibles a la resta de la ciutat, tot i descobrint la varietat i l’atractiu d’algunes de les seves taules. Entre els locals participants hi ha restaurants històrics com l’Arturo; bars, tavernes i bars de vins, com la Bodega Montferry, La Europea o el nou Macot; així com establiments que estan en boca de tots en els últims temps: La Mundana, Sants és Crema o L’Home dels Nassos, entre altres.\n“Una accepció de ‘fer xup-xup’ és ser excitat o agitat per una passió”, va recordar en Pau Gascó, cuiner i propietari del Petit Pau, un altre dels restaurants participants de les jornades —que, per cert, celebra el seu cinquè aniversari— durant el tret de sortida de l’activitat. “Per tant, que Sants faci xup-xup!”, va cloure animant als presents. Trobareu tota la informació dels locals així com dels menús ofertats a www.santsfaxupxup.cat.


Revolta veïnal pels pous de Vinallop vinculats a la neteja del pantà de Flix\nLa Plataforma en Defensa de l'Ebre i Unió de Pagesos donen suport als afectats i alerten d'un transvasament encobert\nUn centenar de propietaris agrícoles de Tortosa seran expropiats per la Confederació Hidrogràfica de l'Ebre (CHE) per construir dotze pous a la pedania de Vinallop, que han de garantir el subministrament al Consorci d'Aigües de Tarragona (CAT) si hi hagués un episodi de contaminació de l'aigua durant la neteja del pantà de Flix. Els afectats tenen les finques a la zona propera al riu, entre la desembocadura del barranc de Sant Antoni i el barranc de la Galera, i ja han estat convocats per la CHE a una reunió. Els propietaris ja han començat a mobilitzar-se, amb el suport de la Plataforma en Defensa de l'Ebre (PDE) i Unió de Pagesos, perquè algunes expropiacions seran definitives i perquè sospiten que els pous reforçaran o substituiran el minitransvasament a Tarragona.\n+ Les finques afectades es troben entre la desembocadura del barranc de Sant Antoni i el barranc de la Galera. Foto: G.M.\nLa carta certificada que ja han rebut molts dels propietaris de la part baixa de Vinallop, en què la CHE els anuncia que seran afectats per una ocupació dels terrenys per la via d'urgència, també els convoca a una reunió que es farà a l'Ajuntament de Tortosa el 29 d'octubre. «Però hi ha alguns veïns que encara no l'han rebut, i que no saben que seran expropiats definitivament, ja que a les seues finques faran algun dels dotze pous», va explicar un dels afectats, Àngel Martí. En canvi, altres propietaris només seran expropiats de manera temporal, mentre duri la construcció dels pous, però els veïns creuen que el projecte hipotecarà per sempre les seues finques. «Nosaltres ja no podrem regar perquè els pous quedaran captius, i el més greu és que ningú sap com afectarà tot això la capa freàtica de la zona i els pous de Vinallop i Santa Bàrbara», va advertir aquest propietari.\nEn aquest sentit, els veïns ja s'han posat en contacte amb el sindicat Unió de Pagesos i amb la PDE, amb l'objectiu de coordinar una estratègia comuna per evitar la construcció dels pous de Vinallop. «Fins ara ens trobàvem totalment indefensos», va lamentar Martí. En aquest sentit, el portaveu de la PDE, Manolo Tomàs, va confirmar ahir que els propietaris afectats tindran «tot el suport» del moviment social, que la setmana que ve posarà en marxa la seua maquinària. A més, Tomàs va agrair que Unió de Pagesos també s'haja compromès en la defensa dels veïns afectats per les expropiacions de Vinallop. Segons diu la PDE, el projecte per construir els pous de seguretat per la descontaminació del pantà de Flix s'està fent amb «prepotència», una «falta de transparència molt forta», i «una falta d'informació molt sospitosa».\nA més, Tomàs va lamentar que només s'estiga garantint l'aigua del CAT, però sense acabar d'aclarir què passarà als pobles de les Terres de l'Ebre que no beuen l'aigua del minitransvasament, si hi ha un accident greu durant la neteja del pantà de Flix. «Ningú sap res de les característiques tècniques de la captació, ni tampoc si els pous quedaran segellats si no són necessaris», va assenyalar. El portaveu de la PDE també va advertir que els pous es faran molt a prop de la mateixa zona en què havia de fer-se una bateria de pous del transvasament de l'Ebre projectat pel govern del PP. «Fa temps que sabem que l'estratègia ha canviat, i que ara el gran transvasament volen fer-lo des de diferents vies, a partir de transvasaments petits», va recordar. De fet, Tomàs va explicar que una de les sospites de la PDE és que els quatre metres cúbics per segon dels pous de Vinallop es podrien aprofitar per substituir l'actual captació del CAT, si el govern prefereix deixar de pagar el cànon a les comunitats de regants del Delta.\n>Reunió urgent de l'alcalde de Tortosa amb Acuamed\n>Les obres de Flix, pendents de la construcció dels pous


Disfuncions Sexuals | Centre Oliva Gorgori\nDolors o molèsties en les relacions sexuals\nLa disfunció sexual és la dificultat que apareix en qualsevol etapa de l’acte sexual (desig, excitació, orgasme i resolució) que impedeix gaudir de l’activitat sexual. Poden manifestar-se al començament de la vida sexual o desenvolupar-se més endavant. Algunes apareixen poc a poc en el temps i altres poden aparèixer de cop i volta, com a incapacitat total o parcial per gaudir de l’acte sexual.\nEntre les seves causes podem trobar patologies del sistema nerviós, intervencions quirúrgiques com la histerrectomia o qualsevol intervenció pelviana o abdominal , tractaments farmacològics com els antidepressius, radioteràpia pelviana o abdominal, cicatrius perineals després del part, etc. Però independentment de la causa, el dolor és el principal causant de les disfuncions sexuals.\nLa fisioteràpia del sòl pelvià ajuda de manera molt important a les disfuncions sexuals, sobretot quan hi ha una causa física (cicatriu, hipertonia, post part...)\nA la classificació de les disfuncions sexuals hi podem trobar el vaginisme i la disparèunia. La diferència entre vaginisme i disparèunia és que les dones amb vaginisme no poden tenir relaciones sexuals amb penetració i les dones que pateixen disparèunia sí que poden, però amb dolor. La disparèunia prolongada en el temps pot donar lloc a un vaginisme secundari.\nLa disparèunia és un dolor persistent que apareix en els intents o a la realització de la penetració vaginal o 24 hores després d’aquesta, a la entrada de la vagina o al fons de l’úter. Les dones que ho pateixen ho solen descriure com una sensació de cremor o irritació.\nL’aparició del dolor a la disparèunia pot ser superficial ( a l’entrada de la vagina) o profund (dolor al fons de la vagina que pot aparèixer durant els moments coitals).\nAquest dolor que apareix a la regió vaginal provoca una contracció involuntària de la musculatura perineal per molt que es segueixi sentint desig sexual i pot arribar a impossibilitar el coit.\nLa disparèunia pot aparèixer per diverses causes:\nOrgàniques: infecciones genitals (vulvo vaginals) , canvis hormonals que provoquen sequedat, tractaments farmacològics (antidepressius), inflamacions, quists, menopausa, endometriosi, etc.\nFuncionals: cicatriu, contractures musculars, congestió pelviana, etc.\nPsicològiques: disminució del desig sexual, falta d’autoestima, etc.\nSi hi ha una causa psicològica o orgànica, en primer lloc s’ha d’anar a l’especialista que correspongui per resoldre el problema.\nSi la causa és funcional, el tractament el realitzem treballant la cicatriu o el múscul per millorar el seu to i la seva elasticitat i així trencar les adherències, si n’hi han.\nÉs en la disparèunia funcional quan la fisioteràpia té més èxit.\nEl vaginisme és la impossibilitat de mantenir relacions sexuals amb penetració, degut a un espasme muscular involuntari de la musculatura superficial del sòl pelvià de la dona. Quan la contractura muscular o l’espasme no és tan sever i permet la penetració, encara que sigui amb dolor, parlem de pseudo vaginisme. La dona descriu aquest dolor com a cremor o coïssor.\nAixí com d’altres problemes es parla més obertament, el vaginisme és un problema que pateixen moltes dones, que limita molt la seva vida sexual i del que no es parla.\nEl vaginisme pot ser::\nPrimari: el vaginisme apareix des del primer coit i moltes vegades també es refereix a la impossibilitat o dolor al introduir un tampó.\nSecundari: el vaginisme apareix de sobte, després d’haver tingut relacions amb Penetració sense dolor.\nLes causes del vaginisme primari són d’origen psicològic (educació sexual molt restrictiva, pors, tabús, etc.). En canvi, en el vaginisme secundari les causes poder ser molt variades: sol derivar d’un problema orgànic de llarga evolució associat a un factor psicològic.\nEl tractament que realitzem al Centre Oliva Gorgori és molt eficaç. Solucionem el problema aconseguint una disminució progressiva de l’espasme i una dessensibilització de la musculatura vaginal, aconseguint una disminució del to muscular.\nAconseguim un bon restabliment del to i de la musculatura del sòl pelvià, millorant la sensibilitat i optimitzant les relacions sexuals (sempre que l’origen del vaginisme sigui muscular).


Lluís Domènech i Montaner- Sapiens.cat\n« La capital de la Revolució (1): Dels Estats Generals a la presa de la Bastilla\nLa vida privada d’Adolf Hitler »\nLluís Domènech i Montaner (1850-1923) es pot considerar un antecessor del racionalisme. A les seves obres trobem una concepció global de l’edifici, amb l’espai interior i els plans perfectament definits, i la utilització de materials i tècniques innovadores com a element expressiu. La seva personalitat innovadora, el seu pensament teòric i el conjunt de la seva obra arquitectònica fa que hagi estat considerat com una de les màximes figures del modernisme a nivell mundial.\nLes obres de joventut mostren una clara preferència per l’ús del maó i els ornaments de ceràmica (Editorial Montaner i Simon, actual seu de la Fundació Tàpies). Professionalment, l’Exposició Universal de Barcelona de 1888 va donar-li la gran ocasió de construir les primeres obres madures que el convertirien en un referent modernista: l’Hotel Internacional, enllestit en només vuit setmanes, i el restaurant del parc de la Ciutadella (anomenat popularment com el Castell dels Tres Dragons, l’actual Museu de Zoologia de Barcelona), d’estil neogoticitzant, fet amb maó vist i tirants de ferro que deixaven a la vista alguns dels seus elements, amb el qual s’anticipava als corrents arquitectònics del seu temps.\nDomènech i Montaner va construir d’altres edificis monumentals, de tècnica més moderna però sempre emmarcats en un estil molt personal, fets de maó, ferro forjat i decorats amb ceràmica envernissada policroma i amb abundor de temes florals: la Casa Thomas, el Palau de la Música Catalana, la Casa Albert Lleó i Morera i la Casa Fuster al Passeig de Gràcia, i, finalment, el gran conjunt monumental del nou Hospital de Sant Pau, tots situats a Barcelona. Igualment, a Canet de Mar va construir el Casino (1887), a Reus va bastir l’Institut Pere Mata i la casa Navàs, i a Palma el Gran Hotel.\nIgualment, més enllà de la seva tasca com a arquitecte, Domènech i Montaner va ser un estudiós de l’art. Els seus estudis van dirigir-se a determinar les característiques d’un art nacional català mitjançant obres com En busca d’una arquitectura nacional (1878) o la monumental Història General de l’Art (1886), continuada per Puig i Cadafalch. De la mateixa manera, la seva llarga trajectòria com a docent en l’Escola d’Arquitectura de Barcelona va suposar un fort mestratge en les generacions posteriors d’arquitectes.\nEtiquetes: Arquitectura, Art del segle XIX, Catalunya contemporània, Domènech i Montaner, Història de Catalunya, Història de l'Art, Història del Món Contemporani, Modernisme, Segle XIX\nEntrada publicada a 4.1 L'Art del segle XIX\tel Dimecres, 6/02/2013 a les 08:19.


El PP critica l'"egoisme estratosfèric" dels qui critiquen el Gobierno El PP critica l'"egoisme estratosfèric" dels qui critiquen el Gobierno\nEl PP critica l'”egoisme estratosfèric” dels qui critiquen el Gobierno\n"La Unió Europea ha fet el que ha pogut fer, i si no ha fet més és perquè cap país l'hi ha demanat ni l'ha forçat. El que ha fallat és la solidaritat de les institucions"\nEl vicepresident del Grup Popular Europeu, Esteban González Pons, ha considerat aquest dijous que és deslleial criticar la gestió del Govern de Pedro Sánchez en aquests moments complicats davant el coronavirus, cosa que ha titllat d’un “egoisme estratosfèric”.\n“És deslleial i vergonyós veure com els que havien recolzat la investidura el deixen tirat en la primera corba del camí”, ha asseverat en referència a partits com ERC, entre d’altres, en una entrevista a Ràdio 4 recollida per Europa Press.\nI ha assegurat que el líder del PP, Pablo Casado, va fer “un gest extraordinari” donant suport a Sánchez el dimecres al Congrés votant a favor de la pròrroga de l’estat d’alarma, sense deixar d’advertir el Govern central que hauria d’haver fet algunes coses diferents.\nPreguntat sobre la petició de confinament total que demanen els partits independentistes catalans, ha considerat que en aquests moments el primordial és dir a Sánchez que compta amb tot el suport.\nA més, l’eurodiputat també ha demanat no criticar la Unió Europea perquè creu que tots han d’anar a la una: “La Unió Europea ha fet el que ha pogut fer, i si no ha fet més és perquè cap país l’hi ha demanat ni l’ha forçat. El que ha fallat és la solidaritat de les institucions”.\nGonzález Pons ha lamentat que des d’Europa s’hagin donat 27 respostes diferents al coronavirus –“un error majúscul”–, i ha emplaçat a que hi hagi una sola Europa on els països que menys sofreixen les conseqüències de la pandèmia recolzin als que més la pateixen.\n“Europa ha d’aprovar avui els coronabonus. No voldria tenir la sensació de que hi ha dues Europes. La que surt a les vuit a aplaudir als sanitaris i la dels buròcrates, que no voldrien veure que pertanyen a un altre planeta”, ha resolt.


Els incendis d'Austràlia mostren que el canvi climàtic arriba abans del previst\nSegons una recerca on ha participat un investigador d'Agrotecnio-UdL\nBombers australians creant un tallafocs el passat desembre / Foto: Blair Webster (CC BY-SA 2.0)\nEl canvi climàtic i la sequera que comporta són al darrere dels grans incendis que han afectat Austràlia entre setembre de 2019 i gener de 2020. Així ho afirma una recerca liderada per la Universitat de Western Sydney en la què ha participat l'investigador del centre Agrotecnio de la Universitat de Lleida (UdL), Víctor Resco de Dios. L'article, que acaba de publicar la revista Nature Climate Change, també compta amb experts de les universitats de Wollongong (Austràlia) i Southern University of Science And Technology de Mianyang (Xina).\nEls investigadors han determinat que la superfície cremada pels grans incendis a la regió australiana de Nova Gal·les del Sud "no té precedents" en la història recent. Han calculat que representa un 21% de la superfície forestal, quan el percentatge mig als boscos de tot el món en els darrers 20 anys se situa entre l'1 i el 2%. Només en alguns boscos africans i asiàtics arriba al 8-9%, una xifra que queda molt lluny del que ha passat al país oceànic.\nEls incendis d'Austràlia han arrasat 5,8 milions d'hectàrees, majoritàriament de boscos temperats de frondoses. "Hem estudiat també els factors que han creat que la superfície cremada d'enguany sigui tan desproporcionada i hem vist que es deu a la sequera", afirma Víctor Resco. "Les zones més humides com les fons de vall, els barrancs o els aiguamolls, que fan de tallafoc natural, enguany estaven secs", afegeix.\nDe fet, la capa de fulles seques del terra és un dels factors que ajuda a propagar el foc. La sequera extrema i prolongada a l'est d'Austràlia s'ha afegit al vent sec i càlid. L'article conclou que "aquests incendis sense precedents poden indicar que la previsió futura d'un risc d'incendis més elevat arran del canvi climàtic ha arribat abans del previst."\nArticle: Unprecedent burn area of Australian mega forest fires


5 d'abril, Jornada sobre la Celiaquia a Arenys de Munt\nEl dia 5 d’abril, a les 7 de la tarda a la Masia de Can Borrell, tindrà lloc la Jornada sobre la Celiaquia a càrrec del Dr. Amadeu Roca. L’objectiu d’aquesta jornada és donar visibilitat al col·lectiu de celíacs i sensibilitzar i eliminar barreres socials, per tal d’aconseguir la millora de la qualitat de vida del col·lectiu.\nEl doctor Amadeu Roca és llicenciat en Medicina i Cirurgia per la Universitat Autònoma de Barcelona, metge especialista en Pediatria i àrees específiques. Format en Gastroenterologia Pediàtrica a la Unitat de Gastroenterologia Pediàtrica de l’Hospital Sant Joan de Déu, actualment també treballa com a metge adjunt del servei de Pediatria dels hospitals de la Corporació de Salut del Maresme i La Selva. Membre de la Societat Catalana de Pediatria, de l’Acadèmia de Ciències Mèdiques de Catalunya i Balears, de la Asociación Española de Pediatra, de la Sociedad Española de Gastroenterologia, Hepatologia y Nutrición Pediátrica, i del grup de treball de Gastroenterologia de la Societat Catalana de Pediatria. És autor de diversos articles publicats en revistes nacionals com internacionals.\nPer a més informació sobre la Celiaquia podeu consultar aquest informe de l’Associació de Celíacs de Catalunya.\nAquesta jornada està organitzada per la regidoria de Sanitat de l’Ajuntament d’Arenys de Munt i l’Associació de Celíacs de Catalunya.


El PP sineuer presenta una moció contra la construcció d’una planta asfàltica a Son Corb | Partit Popular de Sineu\nEl PP sineuer presenta una moció contra la construcció d’una planta asfàltica a Son Corb\nEl primer tinent de batle i president del Partit Popular de Sineu, Pere Joan Jaume, ha donat entrada al registre de l’Ajuntament una moció del grup municipal del PP de Sineu en contra de la construcció d’una planta asfàltica a la pedrera de Son Corb.\nEl texte de la moció es el següent:\nMoció del Grup del Partit Popular a l’Ajuntament de Sineu.\nREBUIG A LA CONSTRUCCIÓ DE LA PLANTA ASFÀLTICA A LA PEDRERA DE SON CORB\nEl Partit Popular, com a formació política compromesa amb la Vila de Sineu, es vol posicionar respecte l’implantació d’una planta d’aglomerat asfàltic en l’antiga pedrera de Son Corb, ubicada al terme municipal del nostre poble.\nLa consecució de dit projecte industrial suposaria, en l’àmbit mediambiental, un gran impacte, no només visual sino també per l’emissió de partícules nocives per la flora i la fauna de l’entorn de la planta, fet que perjudicaria de forma notable l’ecosistema dels voltants i, a més, posaria en perill la salut dels sineuers residents a la zona.\nPer aquest motiu, es presenta la següent MOCIÓ:\n1.- Ens pronunciam en contra de la construcció de la planta asfàltica a la pedrera de Son Corb, així com d’altres activitats nocives pel medi ambient i la salut.\n2.- Que l’Ajuntament de Sineu dóni suport explícit a la recollida de signatures en contra de la construcció de dita instal·lació.\n3.- Es convida als altres grups polítics de Sineu que es vulguin adherir i fer front comú perque no es dugui a terme aquesta construcció dins del nostre poble i els seus voltants.\n4.- S’acorda enviar una còpia d’aquesta moció a la Conselleria d’Agricultura, Medi Ambient i Territori del Govern i al Consell de Mallorca.


EL BERNAT ÉS AQUÍ | el Bernat Marró Marbrejat és una plaga\nQUI ÉS EL BERNAT?\nEL BERNAT ÉS AQUÍ\nEl bernat marbrejat és un insecte originari de la Xina, Japó i Corea. Es va trobar per primera vegada a Catalunya l’any 2016 a la ciutat de Girona i des de llavors s’ha anat trobant en les quatre províncies catalanes. Té una gran capacitat de colonització de nous territoris, ja que utilitza els vehicles de motor com una de les seves vies de dispersió.\nLes conseqüències d’aquesta plaga són socials i econòmiques. Causa moltes molèsties a la ciutadania perquè pot viure i reproduir-se a la vegetació urbana. A la tardor busca amagatalls en els edificis o cases per hivernar produint molta molèstia. A més, s’alimenta de diferents tipus de conreus, cosa que provoca pèrdues econòmiques importants.\nÉs molt important controlar les poblacions de bernat marbrejat i que tota la ciutadania aprengui a identificar-lo i eliminar-lo.\nAjuda’ns a localitzar-lo! Descobreix com pots ajudar als experts a construir un mapa col·laboratiu de la distribució del bernat marbrejat.\nSi en trobes a casa, els pots recollir amb un aspirador o ofegar-los en un recipient amb aigua i sabó. Sobretot, no els alliberis a l’exterior!\nAprèn a identificar-lo\nEl bernat marbrejat es coneix amb el nom científic d’Halyomorpha halys. És de la família dels Pentatòmids, però a diferència d’altres espècies de bernat que hi ha a Catalunya, aquest és d’origen asiàtic i ataca els cultius de fruita i hortalisses.\nComparteix aquesta informació amb la ciutadania\nConsulteu i descarregueu el material gràfic de la campanya en format digital o per a imprimir, i adaptat per difondre a les xarxes socials.\n©IRTA 2022 | Infografia i il·lustracions: gemmasola.com


Les lletres del 15-M | Esplugues.com | Notícies d'Esplugues de Llobregat\nActualitat, Cultura, Educación, Historia, Política, Sociedad\n[Carrer121]Poques vegades, de fet ara mateix no en recordo cap altra de recent, una protesta que pren la forma d’un moviment ha tingut una mirada tan gran de textos, fets amb tan poc temps, que volen posar lletra a una música que ha semblat desvetllar tant. No havien ni passat dos mesos del naixement del que seria conegut com el moviment 15-M, o el de les places, just quan aquesta mateixa protesta encara estava protagonitzant un estiu realment calent que sembla que ens ha refredat la tardor, que ja van començar a aparèixer a les llibreries un, dos, tres, deu i més llibres sobre el que s’havia esdevingut i encaras’estava esdevenint. Un d’aquests textos, un d’especialment extasiat, explicava precisament la raó d’aquesta urgència amb les següents paraules: “El movimiento de los indignados ha entrado en laHistoria…” (No nos representan).\nEl pas a la “Història” té a veure amb el final d’un procés, i com a participant en el mateix procés sospito que encara només estem al principi. Però si alguna cosa reflecteix aquest delit per explicar, era el silenci tronador anterior. Silenci davant d’una crisi viscuda isoladament que va trencar la paraula coral i que es converteix en ànsies per relatar.\nProbablement un procés que va començar amb un tweet, difícilment acabarà amb uns quants llibres.\nPerò ells ens permeten mirar i, mirant, mirar-nos per saber com va ser, com és, com podria ser.\nCertament els llibres del 15M pateixen d’una urgència que fa que molts es tanquin just quan encara part dels esdeveniments més importants estaven a punt d’esdevenir-se, cosa que és especialment certa per al cas català, quan els fets viscuts a l’entorn de la protesta davant del Parlament van desfermar el primer intent de confrontació directa amb el moviment des de l’esfera política i que va acabar amb la gran manifestació del 19 de juny a Barcelona.\nUn dels pocs textos que analitza aquests fets, i ho fa amb una llum que li és pròpia i insubstituïble, és el de David Fernàndez dins del llibre Les veus de les places.\nPerò si aquest és el principal límit de la majoria de llibres, la seva virtut rau precisament en la frescor que transmeten, captant en alguns casos una emoció que seria difícil que s’hagués donat amb una escriptura feta a posteriori d’aquesta eclosió, i la seva coralitat. I és que, en definitiva, cada un dels llibres és un conjunt de veus molt diverses que trenquen qualsevol unitat temàtica.\nCertament hi ha llibres que són deguts a una sola veu, com el de Carlos Taibo en Nada serà como antes, que intenta establir les diverses ànimes del moviment (la socialdemòcrata, la rupturista), i aprofita per donar alguna cosa a vells amics, però la major part de la resta vénen de la mà de diversos autors. L’intent d’unitat es troba,en tot cas, en una orientació general que tenyeix els textos. Així, si Les raons dels indignats opta més aviat per una perspectiva analítica, desenvolupada bàsicament per militants, altres es constitueixen en recopilatoris programàtics com el de No nos representan o en recull experiencials d’activistes com Nosotros los indignados.\nAlguns combinen magníficament la crònica, la reflexió i el recull de veus de participants com Las voces del 15-M o, més a cavall entre l’assaig i les entrevistes, donen lloc a resultats com La primavera dels indignats ; i encara uns darrers ens obren les portes a la reflexió d’algunes de les persones que han estat en la intrahistòria d’una part del moviment, com en el cas de la molt bona selecció de Les veus de les places, similar, encara que al meu parer millor, a La rebelión de los indignados; o, finalment, entre d’altres aportacions també fresques i en algun punt delirants, els últims ens descobreixen conspiracions de la CIA i revolucions taronges ocultes, com en el llibre Indignados.\nLa suma dels llibres ens invita a una lectura en tot cas gairebé caòtica de textos on un, per afinitats electives, per gust, per opció, tria uns textos per sobre d’altres. En el camp de l’explicació narrativa sobre els fets viscuts sobresurt el “Quadern de bitàcola” de David Fernàndez, dins de Les veus de les places, que en un text aparentment caòtic, només aparentment, ens permet observar el primer cicle del moviment i alhora transmetre la seva càrrega multidireccional. També en aquest sentit destaquen els treballs d’Ana Requena i Alba Muñoz en el seu apartat “El movimiento 15-M.Los hechos” dins de Las voces del 15-M( un llibre que, en el seu conjunt, és dels més complerts).\nD’altra banda, per introduir-se en aspectes més analítics sobre la protesta viscuda fa mig any, té un interès\ninnegable, s’estigui d’acord o no amb la seva perspectiva, el treball d’Íñigo Errejón “Disputar les places, disputar les paraules”, publicat dins de Les raons del indignats, que ens planteja, com un moviment de protesta va aconseguir fer canviar de camp el gran relat de la democràcia en el pas dels despatxos als carrers. En el mateix camí, val la pena destacar els treballs de Gala Pin i Hibai Arbide sobre el paper de les xarxes tant a Les raons dels indignats com a Les veus de les places. De fet, és probablement en aquest últim llibre on trobem l’ànima més intel·ligentment radical del moviment, destacant en aquest sentit el text d’Ivan Miró i Flavia Ruggieri “Ningú no ens representa. La Plaça com a metàfora de la nova societat”. I si en aquest darrer llibre trobem veus militants, en diferents sentits, a Nosotros los indignados podem escrutar l’ànima dels nous activistes, també extremadament diversa. Textos millors i pitjors, més analítics o expressius, que se centren en disputes del moment o les superen, però textos, tanmateix, la sort dels quals no la decidirà només la seva brillantor, sinó el decurs d’una protesta que segurament està patint en aquests moments una de les seves principals mutacions. Probablement el llibre més interessant sorgit del moviment 15-M, i el que de ben segur quedarà com a expressió més clara de la eclosió moviment, ha estat l’últim en sortir de la mà de La Ciutat Invisible, sota el títol de RT#15M. Amb un recull pràcticament de mig miler de fotografies i més d’un miler de tweets generats durant els esdeveniments, que en la seva selecció i ordenació constitueixen una narrativa del moviment feta des de les seves veus, el resultat és absolutament espectacular. Té quelcom del projecte dels Passatges de Benjamin, que pretenia reconstruir la història a partir de l’ordenació de veus i textos sense cap més comentari, però sobretot té la capacitat no tan sols d’explicar, sinó d’evocar la força d’un moviment.\n← Baluh facilita la comunicació a persones amb trastorns\nLa Favb, en contra de la pujada abusiva de les tarifes del transport públic →


El tribunal de primera instància alemany de Neumünster va ampliar ahir la detenció preventiva de Carles Puigdemont, després que comparegués durant unes tres hores i mitja davant del jutge. El seu advocat afirma que el magistrat té encara 48 hores per decidir si el deixa en llibertat o no fins que decideixi sobre l’extradició.\nCarles Puigdemont seguirà detingut a Alemanya mentre la justícia d’aquest país estudia el cas. “La decisió d’avui [per ahir] no significa que Puigdemont hagi de ser extradit, sinó que ara comença el procés”, va dir el fiscal superior del districte judicial, Georg Güntge, davant de la presó de Neumünster, on diumenge va ingressar Puigdemont després de ser detingut al creuar la frontera amb Dinamarca. La defensa de Puigdemont va matisar que el magistrat té quaranta-vuit hores per decidir si el deixa o no en llibertat fins que decideixi sobre l’extradició.\nEl tribunal de primera instància d’aquesta localitat, on ahir va comparèixer el líder de JxCat, va acceptar la petició de la Fiscalia general de l’estat federat de Schleswig-Holstein perquè Puigdemont continuï a la presó al considerar que existeix “risc de fuga”. Serà el Tribunal Superior de Schleswig-Holstein el que ha d’analitzar la documentació enviada per Espanya per determinar si es compleixen els requisits perquè Puigdemont sigui extradit a Espanya, un procediment que es pot allargar fins a seixanta dies. Una vegada presa la decisió, si s’arribés a la conclusió que s’ha d’extradir Carles Puigdemont, seria el fiscal general de Schleswig-Holstein el que ho acabaria autoritzant. Per la seua part, el portaveu del Govern alemany, Steffen Seibert, va dir que “Espanya és una democràcia plena i un Estat de dret” i va recordar que la posició de la cancellera, Angela Merkel, sobre la crisi catalana és que es tracta d’un assumpte que Espanya ha de resoldre “d’acord amb les lleis” del país. En aquest context, Carles Puigdemont va traslladar un missatge als catalans a través de la seua dona, Marcela Topor: “Ara no hi ha d’haver violència.”\nPer una altra banda, les forces independentistes treballen per donar una sortida a la investidura d’un president i n’hi ha de diferents, en què l’alcalde de Mollerussa, Marc Solsona, es manté com una figura que podria concitar el consens necessari i que ja compta amb el suport del seu partit, el PDeCAT i del seu poder municipalista.


Castelló aterra a Fitur per captar nous turistes en busca de vacances segures i tranquil·les | comarquesnord\nCastelló aterra a Fitur per captar nous turistes en busca de vacances segures i tranquil·les\nS'anuncia un nou vol Castelló-Sevilla a partir de juliol\nLa província de Castelló ha desembarcat aquest dimecres en l’edició més atípica de Fitur, la Fira Internacional de Turisme de Madrid, per a mostrar tant a professionals del sector com al públic en general les potencialitats turístiques de les vuit comarques castellonenques.\nLa finalitat és mostrar la província com un turisme tranquil i segur per a aprofitar la reactivació del sector i els desitjos de mobilitat de la població. És per això que des de la Diputació s’ha treballat per a concentrar tota l’oferta en un ampli estand en què destaca la presència d’elements tecnològics per a promocionar la província. Destaca, per exemple, una àmplia pantalla de led amb recursos audiovisuals i panells tàctils “per a presentar de manera ràpida i interactiva el millor que ofereixen els nostres pobles”, ha indicat la diputada de Turisme, Virginia Martí.\nLa delegació provincial, liderada pel Patronat de Turisme de la Diputació, ha portat enguany a Madrid com un dels majors reclams l’estrena de la nova marca turística de la província, que es presentarà demà dijous en societat de la veu del president de la Diputació, José Martí. El disseny ha estat realitzat pel prestigiós estudi Gimeno Gràfic, “amb el que hem volgut plasmar en imatge el nou rumb turístic de la província”.\nAquest nou rumb del que parla Martí no és altre que presentar “la província en tot el seu conjunt com un destí turístic d’excel·lència, banyat per la mar Mediterrània i protegit per frondosos boscos i altes muntanyes”. Això es podrà veure plasmat en la nova marca visual, que abandonarà la caragola anterior per un altre disseny més modern i actual i representatiu de la diversitat de la província.\nLa diputada de Turisme ha senyalat “que les expectatives d’aquesta edició de Fitur són bones, perquè les perspectives són que aquest estiu es reactive la mobilitat nacional i internacional i que la gent elegisca destins poc massificats, com és el cas de Castelló”.\nL’estand del Patronat de Turisme, que s’engloba dintre de la gran illa turística de la Comunitat Valenciana, inclou també d’espais habilitats per a la realització de reunions. L’objectiu és que representants municipals i també provincials compartisquen paraula amb agents comercials i professionals del sector per a establir sinergies que atraguen nous turistes i riquesa a la província.\nDurant les pròximes jornades també s’han programat presentacions d’iniciatives culturals i turístiques de localitats com Benicàssim, Benicarló, Onda, Vila-real i Castelló de la Plana.\nEl president de la Diputació de Castelló, José Martí, ha rebut amb satisfacció l’anunci de l’obertura d’una nova línia comercial entre l’aeroport de Castelló i el de Sevilla. Per a Martí, l’ampliació de l’oferta suposarà un impuls important per a l’aeròdrom de Vilanova, “una peça fonamental per a obrir les nostres comarques a nous mercats que contribuïsquen a desestacionalitzar la nostra oferta i a traure el màxim partit als inigualables recursos amb els que comptem a la província”.\nJosé Martí ha aplaudit el treball que des de la Generalitat s’està portant a terme per a rellançar l’aeròdrom de Vilanova amb noves rutes que connecten la província amb destins tan nacionals com internacionals. “La crisi ens dona oportunitats i hem de saber aprofitar-los. L’estiu de la nova normalitat portarà un turisme nou, en busca de destins segurs i tranquils, i ací tenim que rascar”.\nJosé Martí ha aprofitat la notícia per a compartir unes paraules amb representacions de la Diputació de Sevilla, qui també veu amb bons ulls aquesta connexió que repercutirà en beneficis per a ambdues parts. Els primers vols partiran a partir del mes de juliol.


“El comerç de barri i el tracte proper s'estan perdent”\nTreballen en una aplicació per obrir el petit i mitjà comerç a internet. Álvarez i la seva parella, Rubèn Arranz, van ser seleccionats per participar en el programa de suport als emprenedors de MoraBanc amb la Fundació Ship2B.\nQuè és l’Andorra Market Place?\nUna aplicació adreçada al petit comerç d’Andorra per activar-lo. Molt dirigit al negoci de proximitat, a la botiga de barri, per donar-los una imatge a internet. No la tenen i això va en favor de les grans superfícies. És un mercat on-line.\nEl Rubèn. És programador informàtic i desenvolupador web. Jo soc la part comunicativa.\nI com va sorgir?\nEns agrada molt sortir pel barri a comprar, vivim a la part alta d’Escaldes, perquè el nostre tarannà és el de parlar amb els comerciants. I xerrant amb ells ens deien que cada vegada en venien\nInma Torra va dir..Eva, moltes felicitats i molta vida al vostre projecte!\nMoltes gràcies, Inma!! Això està als inicis i s'ha de fet mooolta feina, però ganes i empenta no falten!\n#1 Inma Torra\nEva, moltes felicitats i molta vida al vostre projecte!


Per als amants de les claus esotèriques | Cultura | EL PAÍS Catalunya\nPer als amants de les claus esotèriques\n‘Zanoni’, clàssic del XIX, és una obra per a lectors que planifiquen la seva biblioteca\n24 FEB 2018 - 17:37\tCET\nRetrat d'Edward Bulwer-Lytton. national portrait gallery\nIt was a dark an stormy night” (“Era una nit fosca i tempestuosa”) és el principi de novel·la que totes les escoles d’escriptura desaconsellen als alumnes: exemple, diuen, de clixé inoportú i florit, de ridícul literari. La frase pertany a Sir Edward Bulwer-Lytton (1803-1873), baró britànic, polític conservador i ploma prolífica amb més de 40 volums, entre novel·les, drames i poemaris. En vida va comptar amb el favor dels lectors i va fer fortuna publicant un best-seller rere l’altre. Avui, però, és més recordat per la frase susdita i les mil paròdies que ha desencadenat (fins i tot s’ha constituït un certamen, en honor seu, per guardonar els millors d’entre els pitjors començaments de novel·la). Avui, a Bulwer-Lytton només el reverencien els amants del relat ominós, de fantasmes i de claus esotèriques. I aquests són una minoria.\nAdesiara s’ha recordat de Zanoni, novel·la de 1824, sembla que a requesta de Joaquim Mallafrè, que s’hi havia delectat, quan era adolescent, en una traducció castellana de Josep Pin i Soler. Impulsat pel record grat d’aquella lectura juvenil, el mateix Mallafrè n’ha fet, per primera vegada en català, una versió impecable on els “ordeals” són “ordalies” i no pas simples “proves”, i on les idees i les esperances s’acaricien (“you cherish the hope...”). Més de 500 pàgines on la riquesa de Bulwer-Lytton està igualada per la riquesa de Mallafrè.\nTraducció de Joaquim Mallafrè Adesiara\nDe Zanoni, Lovecraft havia decidit a L’horror sobrenatural en la literatura (1927) que és “una obra excel·lent com a novel·la romàntica, de manera que un lector no excessivament exigent i refinat pot llegir-la amb un interès sincer”. Bé, els lectors hem canviat quant a exigència, refinament i sinceritat. L’altiloqüència d’alguns passatges de Zanoni, els signes d’exclamació, la cotilla victoriana que fa de la protagonista una fleuma, així com les constants intromissions del narrador, poden importunar el lector modern. Poden. Encara que també poden ser passades per alt (ser considerades un malentès intergeneracional, sense importància) i així el que queda és una aventura amorosa (un triangle) que s’embolica amb una trama ocultista, i que compta amb girs emocionants i reflexions suficients i atractives (“L’àmbit de la mainadera, amb els seus contes de fantasmes i follets, és el bressol de moltes de les nostres impressions de la vida adulta”).\nBulwer-Lytton persisteix en l’obsessió de la literatura gòtica (pensem en l’Otranto, de Walpole; en l’Udolpho, de Radcliffe) pels ambients i els caràcters del sud d’Europa. Als ulls dels anglesos, els meridionals són gent lliurada a les passions elementals, cristians que freguen el paganisme en la seva adoració dels sants; un poble, per tant, que manté el contacte amb els temps arcaics. Zanoni, el personatge, prové d’una època remota: gaudeix del do de la immortalitat gràcies a les arts màgiques que els Rosa-creu practiquen (i, abans d’ells, els cabalistes del Renaixement, i abans els alquimistes gòtics, i abans els gnòstics, i així fins a remuntar-nos als caldeus del segle X aC). Els camins de Zanoni i Glydon, gentleman anglès, es creuaran i, sense saber-ho, intercanviaran destins: Glydon buscarà un mentor que l’iniciï en els sabers hermètics, mentre que Zanoni renunciarà al seu quest espiritual per correspondre l’amor de Viola, cantant d’òpera (els seus atributs, els de l’heroïna gòtica: innocència i puresa). Glydon, però, despertarà el terror de l’Habitant del Llindar, mentre que a Zanoni se li retirarà el favor de la immortalitat.\nL’obra és una disputa entre la superstició i la llum de la raó, conseqüència del xoc entre les tradicions de l’antigor i el món modern que la Il·lustració imposa: la remor de la Revolució Francesa sona de fons, des dels primers capítols, i l’apoteosi jacobina coincidirà amb la conclusió de la novel·la (és per aquest transfons que Zanoni és companya d’Una història de dues ciutats).\nMalgrat la popularitat de Zanoni al XIX, ja no és un llibre per a tots els públics, sinó una obra per a completistes, lectors que planifiquen la seva biblioteca i pensen en termes d’autors, períodes, idiomes... El completista no s’atura i voldrà seguir amb Els últims dies de Pompeia, La casa i el cervell i La raça esdevenidora.


Madrenas ha demanat el vot perquè Girona ''no canviï'' - El Gerió Digital\nDiu que si no guanya serà un "fracàs" de l'independentisme local\nDissabte, 13 d'abril de 2019 16:30h\nMarta Madrenas amb la seva llista aquest matí\nL'actual alcaldessa de Girona i aspirant al càrrec de Junts per Catalunya, Marta Madrenas, ha presentat la seva candidatura aquest dissabte a la Devesa de Girona. L'objectiu, ha explicat Madrenas, és mantenir la ciutat com a "referent sobiranista" a Catalunya.\nEn aquest sentit, la batllessa i diputada de Junts per Catalunya ha assenyalat que si la llista que ella encapçala no guanya el proper 26 de maig en les Municipals, s'interpretarà com "un fracàs" de l'independentisme local, mentre que si aconsegueixen la victòria es veurà com un aval a la unitat. "La millor manera de construir República és fer-ho des del món local, demostrant que som el progrés", ha destacat. La candidata ha posat en valor la feina feta per l'equip de govern els darrers anys.\nLa candidata de JxCat també ha reivindicat el seu equip com "el que millor coneix la ciutat" i ha defensat la seva aposta davant dels qui volen "exportar el model de fre de Colau" a Barcelona. "Nosaltres som seriosos i ens preocupem pel dia a dia dels nostres veïns i planifiquem a llarg termini per assegurar el millor futur per els nostres fills", ha concretat.\nTot plegat en un acte que s'ha fet aquest dissabte al migdia al Parc de la Devesa, i en el què Madrenas ha estat acompanyada per més de 200 persones entre els quals bona part del seu equip actual al consistori.


Soterrament Ronda de Dalt a la Vall d'Hebron - Bones experiencies\nSoterrament Ronda de Dalt a la Vall d'Hebron\nAV del Vall d'Hebron/ Barcelona\nReivindicació històrica. La pro activitat de les entitats veïnals va aconseguir que fos una proposta de les votades al 2016 al web: decidim Barcelona, per elaborar el PAM municipal 2015-2019 entre més de 10.000 propostes presentades a tota la ciutat.\nAVV Sant Genís dels Agudells, AVV Montbau, AVV Taxonera, AVV Font del Gos y AVV Parc de la Vall d’Hebron\nLa ciutat de Barcelona i els veïns i visitants de Vall d'Hebron\nSoterrar la Ronda de dalt al seu pas pel Vall d’Hebron en un percentatge aplicat a la resta de districtes de la ciutat de Barcelona, al voltant del 70%.\nObrir Collserola a la ciutat de Barcelona, desenvolupant un projecte resilent amb l’entorn, ecològicament sostenible i mediambientalment avançat propi del segle XXI. Combatre la contaminació acústica i mediambiental de la zona i acabar amb l’aïllament dels nostres barris localitzats entre els grans equipaments de la ciutat i fracturats per l’autopista urbana amb major transit de Catalunya.\nDesenvolupar els avantprojectes conforme al document consensuat amb les entitats veïnals. Un pla de terminis i etapes amb un calendari que permeti veure una solució a curt termini.\n15 milions de pressupost per soterrar 150 metres en 4 anys.\nPortem casi 30 anys de reivindicació i no podem acceptar un pas enrere.\nAl 2014 per fi es va posar a sobre de la taula una solució consensuada amb la ciutadania que tenia el suport de tots els grups polítics. Cal avançar des d'aquest punt, no acceptarem solucions estètiques.


El lituà Oskaras Korsunovas dirigirà una companyia d'actors catalans amb Julio Manrique\nEl festival Temporada Alta produeix espectacles de Josep Maria Miró, Angélica Liddell, Les Impuxibles i La Calòrica\nJulio Manrique protagonitzarà 'L'oncle Vània' dirigit per Korsunovas. David Borrat\nBarcelonaEl festival Temporada Alta segueix explorant la fórmula creativa que fusiona artistes catalans amb grans noms internacionals. Després de treballar l'any passat amb directors com Sergio Blanco i Gabriel Calderón, l'edició d'enguany del festival gironí s'inaugurarà a l'octubre amb una versió contemporània de L'oncle Vània, de Txékhov, dirigida pel lituà Oskaras Korsunovas i amb un equip d'actors catalans format per Julio Manrique, Ivan Benet, Júlia Truyol, Raquel Ferri, Lluís Marco, Anna Güell i Carme Sansa. Aquesta serà una de les 26 coproduccions del Temporada Alta 2021, que aquest any ha donat més protagonisme que mai a l'escena catalana "per oxigenar el sector i ajudar que surtin noves produccions", diu el director del festival, Salvador Sunyer.\nEntre les propostes del festival hi haurà el primer text de Josep Maria Miró escrit per a un sol intèrpret. El cos més bonic que s'haurà trobat mai en aquest lloc -guanyador del 45è Premi Born de teatre- estarà dirigit per Xavier Albertí i protagonitzat per Pere Arquillué. Es tracta d'un espectacle a set veus que parla "de la destrucció de la bellesa en un entorn rural, un espai bonic i profundament opressor", explica Miró. A la tardor també arribaran als escenaris els nous muntatges d'Àlex Rigola i de Clàudia Cedó -que encara no tenen títol-, FAM, de Les Impuxibles, I només jo vaig escapar-ne, dirigit per Magda Puyo –que aquests dies es pot veure al Lliure –, i Arbres, vodka i naus voladores , de La Calòrica .\nL'atrevit espectacle de Romeo Castellucci\nEls responsables del festival treballen amb l'esperança que a la tardor l'aforament es mantingui al 70% -"si hem de baixar al 50%, ho passarem molt malament", avisa Sunyer- i que els artistes internacionals puguin viatjar a Catalunya. Una altra de les propostes més atractives és Bros, de l'italià Romeo Castellucci, que farà pujar a l'escenari 20 persones vestides d'uniforme i els anirà donant ordres per un auricular. El muntatge aborda així "la responsabilitat i la imprevisibilitat de la llei creant un efecte còmic i dramàtic a la vegada", diu el director artístic adjunt del festival, Narcís Puig. També tornarà al festival la transgressora Angélica Liddell, que interpretarà Terebrante, un monòleg carregat de dolor sobre el seu record del cantant de flamenc Manuel Agujetas.\nLa companyia "eia" presentarà 'Nuye' Temporada Alta\nEn dansa, el festival ha impulsat un espectacle dirigit pels alemanys a Pan.Optikum i protagonitzat per joves artistes europeus. La Veronal portarà Sonoma i Malpelo estrenarà Highlands. Els francesos Cirque Aïtal actuaran per primera vegada a l'estat espanyol amb Saison de cirque i la companyia "eia" estrenarà Nuye. En la programació virtual, el festival acollirà Movidas raras, set curtmetratges de Rodrigo García, i una peça audiovisual de Juana Dolores. El Torneig de Dramatúrgia enfrontarà els dramaturgs Yago Alonso, Carmen Marfà, Bàrbara Mestanza, Bernat Molina, Oriol Morales, Begoña Tena, Albert Tola i Aina Tur. Aquest any, però, el Torneig mantindrà el format híbrid i es podrà seguir tant de forma presencial com a través d'internet.\nTeatre Temporada Alta arts escèniques


Una nova eina virtual per descobrir les col·leccions del museu: Taxo&Map – Museu de Ciències Naturals\n12 juliol 2013 6 setembre 2017\nEl museu disposa d’una eina genuïna per abocar les dades de les col·leccions a Internet. L’aplicació Taxo&Map projecta sobre un mapa del món l’origen de les col·leccions del museu alhora que la selecció del grup biològic a partir d’un arbre taxonòmic permet en tot moment practicar la cerca sobre les col·leccions documentades del Museu de Ciències Naturals de Barcelona.\nTaxo&Map es presenta com una eina de consulta desenfadada, on es possible fer cerques per curiositat o per interès concret. No cal fer-se preguntes sobre què pot haver o no a les col·leccions del museu perquè les dades estan visibles en tot moment: només cal aprofundir o allunyar-se en el detall del mapa o del terme que defineix els organismes. Actualment s’hi projecten les col·leccions ja digitalitzades de zoologia i en breu s’espera poder-hi incorporar dades de la col·lecció de l’herbari i de paleontologia.\nTaxo&Map és un projecte dels departaments de col·leccions, suscitat per una convicció. Assumim la responsabilitat d’aconseguir un ús el més eficient possible per part dels ciutadans, experts o no, de la informació que carrega el patrimoni de les col·leccions del museu.\nPel fet de tractar-se d’una aplicació sensible a les necessitats d’informació de la comunitat científica i de la resta de la societat en les diverses modalitats d’ús que això pot suposar estem oberts a la crítica i a la col·laboració.\nUn nou model de cerca\nQui s’interessa pel sentit dels museus de ciències naturals acostuma a tenir una sorpresa: el fons de col·leccions d’aquests museus sobrepassa en molt i moltíssim la breu selecció de mostres que es poden exhibir a les sales d’exposició. Malgrat la sospita d’ocultació que es pugui deduir, aquest enorme iceberg té una fàcil explicació. Les col·leccions dels museus de ciències naturals obeeixen essencialment a criteris de metodologia científica per poder formar part del circuit d’elaboració del coneixement de la natura. Des d’aquesta perspectiva les sèries de mostres necessàries i les modalitats de conservació i d’estudi s’aparten del que són les exigències de les exposicions.\nHi ha molta vida als museus de ciències naturals més enllà de les exposicions. Un dels reptes que de forma més constant han d’enfrontar aquests centres és fer accessible el conjunt dels seus fons, per no reservar res del seu patrimoni al públic. A més de sol·licitar una consulta directa a les col·leccions el museu ofereix espais de consulta a Internet. En el disseny i profunditat dels serveis remots de consulta s’hi juga avui en dia el 95% de la raó de ser del patrimoni de col·leccions. Sense ús aquestes mostres no tenen sentit i sense difusió no poden tenir ús.\nLa fórmula més directa per facilitar la informació de les col·leccions consisteix en oferir un formulari de consulta. El MCNB va obrir aquest servei fa anys:\nZoologia en línia: http://zoologiaenlinia.bcn.cat/eMuseumPlus\nGeologia en línia: http://geologiaenlinia.bcn.cat/eMuseumPlus\nLes consultes adreçades a cercar elements particulars d’una espècie o un àmbit geogràfic definits són les més apropiades per ser resoltes en aquest model de formulari de cerca. Ara el museu disposa d’una altra forma de descobrir les col·leccions que consisteix en mostrar tots els registres i facilitar la immersió entre les dades. Els formularis de cerca responen amb resultats o amb silenci quan les condicions d ela cerca no coincideixen amb cap registre que les acompleixi.\nEn el model de cerca per immersió les dades estan sempre visibles i només cal aprofundir per localitzar les que puguin interessar. La consulta admet l’especulació, les proves no orientades, suporta visions de conjunt, en definitiva complementa la funció del formulari de cerca.\nEl desenvolupament de Taxo&Map\nDes del propi museu s’han obert projectes per desdoblar les vies de consulta de les col·leccions amb l’objectiu sempre present de difondre la informació d’aquestes de tantes formes com sigui possible per convertir les col·leccions amb un instrument útil pel coneixement i d’aplicació oberta per part dels ciutadans.\nL’aplicació web Taxo&Map  hereta l’experiència desenvolupada pel museu amb l’empresa Bestiario  l’any 2009 consistent en dos dispositius de consulta a les col·leccions segons el principi d’immersió en les dades. Cadascuna de les dues eines explotava un sistema de zoom i exploració de mapes de continguts: l’un el de la taxonomia zoològica i l’altre una capa cartogràfica de tot el món. La interactivitat i l’agilitat de desplaçament entre espais de significació donaven suport a consultes directes, intuïtives o purament a l’atzar.\nEl segon pas es va donar l’any 2012 en plantejar-se la combinació dels dos factors principals de cerca en col·leccions de ciències naturals com són el tipus d’organismes i la presència en en un mapa. L’empresa GeoData  escomet una renovació del model de consulta de col·leccions i aborda l’elaboració d’una eina web més tècnica sense perdre consistència les qualitats de cerca interactiva. Des de l’any 2011 el desenvolupament de Taxo&Map és fruit d’una molt fructífera col·laboració de Martí Pericay  amb el museu.\nLes aplicacions de Bestiario van néixer a l’entorn de l’exposició “Exploradors”  en forma de dues versions: una per a Internet i una altra més reduïda per ser consulta en l’espai físic de l’exposició. Taxo&Map també pren aire de la doble intenció: una presentació a l’espai “Classificació i nomenclatura” de l’exposició plantada al Museu Blau i una altra versió molt més complerta per a Internet: http://taxomap.bioexplora.cat . Aquesta duplicitat és intencional i es mantindrà en el futur.\nTaxo&Map ara mateix\nPer a qui pugui tenir interès en característiques tècniques de més detall es disposa de documentació al respecte en condicions de ser distribuïda. Avancem ara alguns aspectes que donen personalitat a Taxo&Map:\nEs presenta en tres versions idiomàtiques: català, castellà i anglès.\nEl mapa de fons prové del projecte OpenStreetMap , l’ autoanomenat “mapa wiki lliure mundial”.\nLa base de dades interna segueix l’estructura de l’estàndard de disseminació de dades de biodiversitat Darwin Core .\nLes dades seleccionades es poden exportar per a una ràpida i eficient reutilització en format CSV (taula de dades), KML (Google Earth) o SHP (shape per a Sistemes d’Informació Geogràfica).\nEls components i el codi de la pròpia aplicació són oberts i estan publicats.\nCada element del tesaurus de noms científics està vinculat a diversos serveis d’informació de biodiversitat de reconeixement mundial; per aquesta via el museu pretén crear successius recursos propis per ajudar a la cerca de dades per part de persones no expertes.\nS’han inclòs referències explícites a l’aplicació de llicències open data per a l’ús dels continguts consultats.\nTaxo&Map en el futur\nTaxo&Map representa un primer estadi de comunicació, però estem iniciant una segona trajectòria que ha de portar a poder fer-hi consultes a partir de més criteris: noms comuns, característiques morfològiques, etc.\nTaxo&Map és una eina que té previst un llarg recorregut, on s’espera incrementar les fonts documentals de col·leccions del museu en paral·lel a l’esforç de digitalització que s’està realitzant de forma molt activa. També es preveu la incorporació de components de divulgació associats a recursos de visualització i de consulta que ampliïn la perspectiva dels tècnics o experts a tothom. Per últim, l’estructura de l’eina podria servir per visualitzar no només les col·leccions del museu sinó també de combinacions diverses d’institucions o de xarxes fins i tot de centres i museus.\nPrevious Post Vida en el gel\nNext Post Es completa la col·lecció del Gabinet Salvador, una de les col·leccions europees d’història natural més importants del segles XVII i XVIII


Sindicats i FaPaC aproven amb reserves la tarifació social a les escoles bressol | betevé Web\nOlga Borràs Boada@olgaborras dimarts 14 de març, 2017 , 17.14\nConsideren positiu que s’abarateixi la quota a les famílies vulnerables, però alerten de la possible picaresca i reclamen la gratuïtat\nTant el sindicat USTEC-STEs IAC com CCOO i la FaPac valoren positivament el canvi que farà que les quotes de l'escola bressol s'adaptin a la renda de cada família. Recorden, però, que el seu objectiu és aconseguir la gratuïtat en totes les etapes educatives i alerten que no totes les famílies són igual de transparents amb els ingressos.\nLa tarifació social per a les escoles bressol que l'Ajuntament implementarà a partir de l'any que ve no agrada tothom. En grups de watsapp de pares i mares ja s'han començat a veure opinions de tota mena. Segons Belén Tascón, de la FaPaC, no és d'estranyar perquè així com les famílies més desfavorides en surten beneficiades, d'altres en resulten perjudicades perquè hauran de pagar més i davant d'això es pregunta: "Què és més just? Una situació o l'altra? Depèn, el que li toca pagar més ho considerar injust i el que ara hi pot entrar ho considerar just".\nLa FaPaC aposta per la gratuïtat de l'ensenyament en totes les etapes, i partint d'aquesta base, troben positiu tot allò que abarateixi les quotes de les famílies que menys tenen. Ara bé, alerten que la renda no és l'únic element que condiciona la situació econòmica de les famílies. I, a més, apunten que no tothom és igual de transparent amb els seus ingressos: "No és el mateix una família que obté les rendes amb un treballador autònom, que un que els obté treballant per altres (...) Hi ha situacions més transparents que d'altres."\nEn la mateixa línia el portaveu nacional del sindicat USTEC-STES afegeix que també suposa un risc, el fet de basar les quotes en la declaració de la renda i, per tant, en els ingressos i feines que es van tenir l'any anterior: "Famílies que estan treballant en l'economia submergida i que tenen diners poden pagar menys que una persona que s'ha quedat a l'atur però que li surt una feina que tenia bona l'any passat".\nTot i això, aquest sindicat, igual que d'altres, aproven la mesura mentre no arribi la gratuïtat que també reclamen. "Això hauria de ser com al metge", explica Font. I afegeix: "Oi que ningú no qüestiona que haguem de pagar el metge? Doncs això de l'educació tampoc no ens ho hauríem de qüestionar".\nAjuntament de Barcelonaescola bressolinfància


El Barça continua sondejant el mercat amb l’objectiu de dotar el seu primer equip de les millors eines de cara al pròxim curs. Diversos mitjans asseguren que la directiva barcelonista ha apuntat un nou nom a la seva llista de preferències. Es tracta de Carlos Soler, migcampista del València. Els responsables de l’àrea esportiva del FC Barcelona ja haurien parlat amb el seu tècnic, Xavi Hernández de la possibilitat d’escometre aquest fitxatge. La resposta de l’entrenador culer hauria estat molt positiva perquè Soler seria un jugador que li agrada molt i que considera que pot adaptar-se perfectament als esquemes del Barça.\nSi no és aquest any, podria ser al següent\nL’Sport afirma que la principal intenció del Barça és aconseguir l’arribada de Carlos Soler l’estiu vinent. La directiva barcelonista consideraria que té moltes opcions d’adquirir aquest futbolista per diversos motius. En primer lloc, perquè el migcampista estaria molt interessat en la idea de vestir de blaugrana en la pròxima campanya. A més, aquest futbolista acaba contracte amb el València al següent curs i, per tant, el mercat d’aquest estiu pot suposar la darrera possibilitat d’aquest club de fer caixa amb Carlos Soler, ja que l’any vinent l’internacional espanyol podria marxar gratis un cop s’exhaureixi el seu vincle amb el conjunt valencià.\nPrecisament, el pla B que contemplaria el club blaugrana en cas que es compliqui aquest fitxatge el pròxim estiu seria demanar al migcampista que esperés un any i incorporar-lo gratis el 2023 quan se li acabi el contracte. Ara bé, alguns mitjans asseguren que Carlos Soler no és gaire partidari d’aquesta opció perquè està molt agraït al València i vol que el club on s’ha format com a jugador surti beneficiat en cas que acabi marxant al Barça.\nCarlos Soler és un dels jugadors estrella del València sense cap mena de dubte. Aquest migcampista ha fet dotze gols i cinc assistències durant el present curs, uns números que demostren la seva gran capacitat ofensiva. La darrera campanya d’aquest futbolista també va ser realment bona, on va fer dotze dianes i va repartir nou passades de gol. El seu bon rendiment al València durant el present curs li ha valgut per rebre la trucada de Luis Enrique per formar part de tres de les quatre darreres convocatòries de la selecció espanyola, on Carlos Soler ha arribat a fer dos gols i a compartir vestidor amb jugadors del Barça com Busquets, Gavi, Jordi Alba, Eric García, Ansu Fati, Pedri o Ferran Torres.\nBarça Futbol Club Barcelona Mercat de fitxatges Xavi Hernández


escrits divertits!!!!: 2009\nEl dia 12 de desembre vaig anar a fer un control al Car de Sant Cugat del Vallés. El car es el centre d'alt rendiment d'esports. Al car vaig a entrenar gimnastica artistica masculina. Al control hem van fe fer algunes coses ue hem sortien i algunes no. Una vegada uns nens del car i uns antrenadors van venir a entrenar al Inefc de Lleida.\nAl car hi va anar el Gervasi Defer i molts campions olimpics.\nEl signe del car es aixì:\nEnviat per Marçal a 10:37 1 comentario:\nEl dia 31 d'octubre vaig anar amb unes amigues de la classe pes carrers de Lleida disfressats de halloween. Primer vam quedar a casa d'una de les amigues. A casa seva vam berenar moltes coses i cada menjar tenia un nom: dents de monia, ungles de vampir, orelles de ratpenat, sanvitx de Frankenstein...etc. Abans de berenar ens vam disfressar i pintar i després vam anar a casa de la veina a desitjar-li bona castanyada. Quan vam acabar de fer-ho tot vam anar al carrer i vam espantar a la gent de camí a la pastisseria d'una amiga. Allà ens vam fer fotos i ens van donar una mica de menjar. Tot seguit vam anar a un arc que hi havia al cantó de casa de la amiga. Després vam tornar a la casa i vam jugar. Quan les van venir a buscar a totes les nenes com que la meva mare i el meu germà estaven a casa dels meus cosins a fer la castanyada,j Jo hem vaig quedar un rato a casa d'aquella nena a mirar una pel·licula. Hem van veir a buscar i la festa es va acabar!! Aquell dia va ser una de le festes de halloween que més m'ha agradat. M'ho vaig passar super bé!!\nEnviat per Marçal a 12:53 No hay comentarios:\nEnviat per Marçal a 12:52 No hay comentarios:\nEl dia 20 d'agost el meu pare, la meva mare, el meu germa i jo vam anar a Escocia de vacances. Vam agafar l'avió a Reus i vam començar a volar a les 21:50. Quant vam arrivar vam demanar un taxi per que ens portés a on passariam la primera nit. l'un demá al matì vam tornar a demanar un taxi per que ens tornes a portar a l'aeroport per llogar un cotxe.\nVam fer coses molt divertides!!\nestades gimnastica 2009\nEnviat per Marçal a 2:19 4 comentarios:\nEtiquetes de comentaris: gimnastica\nAhir dia 13 de maig de 2009 el Barça va jugar un partit de futbol contra l'Athletic de Bilbao.\nEl primer gol el van centrar de corner, un noi de l'Athletic va tocar la pilota amb el cap i li va fer un gol al Pinto, el porter del Barça. El segon gol el va fer Leo Messi a la segona part del partit. Aquell gol era molt difícil de marcar perquè hi havia quasi tot l'Athletic davant del Messi.\nEl tercer gol el va fer Bojan. Semblava que li centres la pilota a Eto'o però no, va rebotar amb un pal i: GOL!! L'últim gol el va fer Xavi de falta. També era super difícil de marcar perquè hi havia barrera. Va ser un partit super emocionant. El Barça ara ja ha guanyat la copa del rei, ara nomes falta la lliga i la champions!!\nEnviat per Marçal a 8:09 3 comentarios:\nSon llibres que a catalunya encara no s'han estrenat!!!!\nEnviat per Marçal a 12:44 2 comentarios:\nEl 8 de maig s'estrenara la pelicula\nEl 26 de maig es el meu anivercari\ni segurament l'anirem a veure.\nEspero que us agradi l'anunci!!!!\nEnviat per Marçal a 1:44 1 comentario:\nBetter in time una de les millors\ncançons de estats units.\nes una de les mes buscades\nEnviat per Marçal a 6:23 No hay comentarios:\nEtiquetes de comentaris: spint\nEls llibres de Geronimo Stilton son uns dels els llibres mes buscats de catalunya. Jo en tinc 5 però nomes n'he llegit 3.\nAra nomes em llegiré els llibres de ell i per l'aniverssari em regalarán 5 mes. Aqui teniu una imatge de uns quants llibres del Geronimo Stilton.\nJo he llegit: el castell de roca agarrada, atontorrat l'ultim i HALLOWEEN\nquina por!! I em falten llegir que tinc son: el fantasma del metro i el del metro i el de el castell de potsxixa mixa-mixa.\nEnviat per Marçal a 12:57 No hay comentarios:\nEtiquetes de comentaris: Geronimo Stilton\nwhen i grow up-pussicats dollç\nNo es broma es la millor\ncanço que he sentit amb tota\nEnviat per Marçal a 1:20 1 comentario:\nJoc de bolt\nSi boleu disfrutar com el rhino de bolt "el hamster" cliqueu damunt a on posa jocs.\nI també amb aquesta web que també es un joc de bolt http://www.juegosjuegos.com/flash.php?juego=3948.swf&titulo=Run_Bolt_Run\nEnviat per Marçal a 5:27 No hay comentarios:\nEtiquetes de comentaris: bolt la pel·licula\nEnviat per Marçal a 2:13 No hay comentarios:\nVoleu saber com s'escriu el vostre nom amb egipci?\ncliqueu damunt d'aquesta web i ho descobrireu.\nEnviat per Marçal a 5:38 No hay comentarios:\nJugueu al super joc matematic es divertit i apendrás moltes coses!!\nEnviat per Marçal a 8:15 1 comentario:\nShe ain't got no money in the bankShe be walking 'round actin' all stankNow she at the party looking at meHopein' she can get saved by meI'm lookin at her like (right)I ain't tryna save that girl(no sir)I ain't tryna save that girl(no sir)I ain't tryna save that girl(no sir)She got her hand up but i tryna pay that girl[Verse 1]Now, whatch'all wanna do? (do)Wanna be ballers, shot callers, brawlersgive me ur numba i beat she gon call yaCome on dawg she want u to spoil herCristian Dior and them new Fendi bagsAnything is good cause it's better than she hadShe sitting at the bar and she's lookin' so sadSomething 'bout, uh-uh-uh I wanna ride in your jagUh uh uh, I wanna ride to your houseI said "easy chick, I fly to my house"I, live so far think I live down southWhy don't you pull it out my pants and put it in yo (echoes)[Chorus:]She ain't got no money in the bankShe be walking 'round actin' all stankNow she at the party looking at meHopein' she can get saved by meI'm lookin at her like (right)I ain't tryna save that girl(no sir)I ain't tryna save that girl(no sir)I ain't tryna save that girl(no sir)She got her hand up but i tryna pay that girl[Verse 2:]I see ya, you got cha good shoes onGood dress on, I mean you got your best onI'm sitting at the back drankin' viva glicoThe caroselito, you know how we dobefore them models came u wasen't fuc**** with my niggasMy homies say wassup you saying nothing to my niggasCome on girlfriend why you fronting for my niggasThey come and that paper is nothing for my niggasDon't you know we got that money in the... (I repeat)Don't you know we got that money in the bankYou ain't getting none from me or my bankBetter get you own, g-g-g-get out my face (face)[Chorus]She ain't got no money in the bankShe be walking 'round actin' all stankNow she at the party looking at meHopein' she can get saved by meI'm lookin at her like (right)I ain't tryna save that girl(no sir)I ain't tryna save that girl(no sir)I ain't tryna save that girl(no sir)She got her hand up but i tryna pay that girl[Verse 3:]It's started like "soft and warm"Don't get excited, I've been invited to the quiet stormNow its out of hand cause she told me she hate meAnd then she said "what the hell I've done lately"Plus she said all she want is love and affectionLet me be your angel, and I'll be your protectionTook her out bought her all kinds of thingsBut it wasn't enough, so this is the song I singCause she broke[Chorus:]She ain't got no money in the bankShe be walking 'round actin' all stankNow she at the party looking at meHopein' she can get saved by meI'm lookin at her like (right)I ain't tryna save that girl(no sir)I ain't tryna save that girl(no sir)I ain't tryna save that girl(no sir)She got her hand up but i tryna pay that girl\nEnviat per Marçal a 8:45 No hay comentarios:\nEnviat per Marçal a 8:36 1 comentario:\nEtiquetes de comentaris: a little bit longer\nEl 8 de maig s'estrenara la peliculade Hannah Mont...\nShe ain't got no money in the bankShe be walking '...


Si el desig vital\nestà “sota mínims”,\nL'etapa de la jubilació.\nLa jubilació enfronta a les personas amb l’inici de l’última etapa de la vida, així com als nombrosos canvis que comporta la desaparició de la vida laboral. Aquests canvis sovint es poden viure com a pèrdues, de vida social, de potencial econòmic, de companys i d’amics, de rol social i de tantes altres coses, que poden provocar malestar. A més de les pèrdues econòmiques i de xarxes social derivades de la vida laboral, les persones es troben amb una disminució de les potencialitats físiques, de mobilitat o sexuals. També s’enfronten a molèsties i dolors corporals, a la pèrdua del cabell o a les arrugues.\nAquestes vivències de pèrdua poden implicar problemes psicològics com l’aïllament, la depressió, l’angoixa, el temor a la dependència i, fins i tot, la por a la mort.\nCom enfrontar positivament la jubilació?\nLa jubilació pot ser una etapa d’evolució personal molt rica, ja que suposa molt temps lliure que pot dedicar-se a altres coses que la feina ha impedit realitzar fins el moment. És el temps per a les aficions, les relacions i l’exercici físic, afavorint una època d’oportunitats i d’experiències noves.\nMantenir les xarxes socials i familiars és molt important. Les persones jubilades poden ajudar els seus fills en la tasca d’atendre els nens, per exemple. Poden sortir amb els seus amics, anar al cinema, a passejar o dur a terme aquells interessos per als quals mai han tingut temps. Si no tenen amics, les ciutats, mitjançant els seus dispositius, disposen avui dia de centres cívics que propicien el vincle social i la realització d’activitats.\nD’altra banda, existeixen moltes facilitats econòmiques per poder anar al cinema o a espectacles, museus i exposicions i, fins i tot, per fer viatges molt bé de preu fora de temporada. Els ajuts socials per al transport i l’activitat cultural suposen un pont de plata per a tots aquells jubilats que desitgen mantenir-se actius, vius i amb capacitat per experimentar coses noves a la vida. Les activitats populars, com les festes i els balls dels barris de la ciutat, també faciliten el vincle social i la distracció dels jubilats que, a més de gaudir-ne, poden oferir el seu temps per a les tasques d’organització.\nEl temps de la jubilació pot ser viscut com el temps de l’oci, les vacances ben merescudes després de tants anys de treball i, fins i tot, el temps de nous aprenentatges. Cursos d’Internet, de balls de saló, de pintura o de teatre, entre una infinitat d’ofertes, estan oberts a les persones jubilades que siguin capaces de mantenir viu el desig.\nJubilació i estil de vida.\nPracticar exercici és fonamental per evitar els problemes de salut que comencen amb aquesta etapa, així com establir dietes sanes, baixes en sucres, greixos i alcohol que ajuden a sentir-se millor. La medicina alternativa, com l’homeopatia i la medicina natural, disposa de medicaments i tècniques que ajuden força a suportar aquest període vital d’envelliment. La realització d’activitats físiques com la natació, els llargs passejos, anar amb bicicleta, el tai-xi... ajuda moltíssim a sentir-se actiu, vital i en armonia amb el propi cos, a més de facilitar les relacions socials.\nI si la jubilació costa i deprimeix…\nCom a qualsevol altra etapa de la vida, el desig, els interessos, les relacions amb els altres i la passió de viure són el que fa que la vida valgui la pena ser viscuda. I, com a qualsevol altra època de la vida, la “claudicació vital “ és el que porta a la depressión i l’ansietat. Si es consulta un psicòleg, es pot millorar i retrobar l’ànim de viure, així com inventar noves maneres de gestionar els esculls que aquesta etapa crucial de l’existència pot posar en el nostre camí.


Visita d’un celler i unes caves amb museu propi: Grup Oliveda\nCarrer Roca 3 17750 Capmany Alt Empordà - (Girona) T. 972 549 012\nVisites tot l'any. Horari: de 9.00 a 13.00 hores i de 14.30 a 18.30 hores.\nTelèfon per demanar hora de visita 972 549 012 o al mail: administracio@grupoliveda.com\nLa Denominació d'Origen Empordà (D.O. Empordà) és una denominació d'origen vinícola, ocupa 2.020 hectàrees de vinya de l’Alt i el Baix Empordà. Hi ha 423 viticultors i 45 cellers inscrits al Consell Regulador. La gamma de vins empordanesos és molt àmplia. S'hi elaboren vins negres, blancs, i rosats. Destaca el vi Garnatxa de l'Empordà, un vi de licor dolç, juntament amb l'altre vi dolç natural propi de la zona, el Moscatell de l'Empordà.\nPodrieu visitar qualsevol dels cellers de la DO Empordà, però personalment us proposem visitar el Grup Oliveda, un grup que manté la seva estructura familiar, tot i ser una de les empreses més grans de la DO Empordà. Està format per: Vins Oliveda i Caves Freixa Rigau a Capmany.\nLa filosofia pel que fa al producte es basa en l'objectiu d'elaborar vins i caves per a tot tipus de públic, des del comprador de vi a granel fins al consumidor de vins d'autor. Actualment Oliveda compta amb una producció de 1.500.000 litres de vi que es reparteixen entre les DO Empordà-Costa Brava i Catalunya.\nLa visita al celler Oliveda i a les caves Freixa Rigau inclou una interessant col·lecció d'aixetes formada per més de cinc mil peces de tot el món i de tots els temps, des de l'edat mitjana fins a l'actualitat. També inclou tast de productes.\nHoraris: Del 15 de setembre al 14 de juny. De dilluns a dissabte: 9 a 13h i de 14:30 a 18:30h. Del 15 de juny al 14 de setembre. De dilluns a dissabte: 9 a 13h i de 15 a 19h.\nVisita lliure: gratuïta. No necessita reserva prèvia. Visita guiada: consultar preu i condicions amb el celler. Imprescindible reserva prèvia.